
VENDIM
Nr. 633, datë 25.9.2019

PËR SHPRONËSIMIN, PËR INTERES PUBLIK, TË PRONARËVE TË PASURISË SË PALUAJTSHME, PRONË PRIVATE, QË PREKET NGA REALIZIMI I PROJEKTIT “RIKONSTRUKSIONI I KOMPLEKSIT TË SHKOLLAVE DHE TERRENEVE SPORTIVE FIER SHEGAN”, LUSHNJË

Në mbështetje të nenit 100 të Kushtetutës dhe të neneve 5, pika 1, 20 e 21, të   ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Shpronësimin, për interes publik, të pronarëve të pasurisë së paluajtshme, pronë private, që preket nga realizimi i projektit “Rikonstruksioni i kompleksit të shkollave dhe terreneve sportive Fier Shegan”, Lushnjë.
2. Shpronësimi të bëhet në favor të Bashkisë Lushnjë.
3. Pronarët e pasurisë së paluajtshme që shpronësohen, për pasurinë e llojit “tokë arë”, të kompensohen në vlerë të plotë, sipas masës së kompensimit përkatës që paraqitet në tabelën bashkëlidhur këtij vendimi, me vlerë të përgjithshme 60 060 (gjashtëdhjetë mijë e gjashtëdhjetë) lekë.  
4. Vlera e përgjithshme e shpronësimit, prej 60 060 (gjashtëdhjetë mijë e gjashtëdhjetë) lekësh, të përballohet nga buxheti i Bashkisë Lushnjë. 
5. Shpenzimet procedurale, në vlerën 50 000 (pesëdhjetë mijë) lekë, të përballohen nga buxheti i vitit 2019, miratuar për Ministrinë e Infrastrukturës dhe Energjisë.
 6. Afati i përfundimit të shpronësimit të jetë tre muaj pas datës së hyrjes në fuqi të këtij vendimi.
7. Pronarët e pasqyruar në tabelën që i bashkëlidhet këtij vendimi të kompensohen, për efekt shpronësimi, pasi të kenë paraqitur certifikatën e pronësisë, kartelën e pasurisë si dhe hartën treguese të regjistrimit, në Bashkinë Lushnjë. 
8. Bashkia Lushnjë të kryejë procedurat për likuidimin e pronarëve të shpronësuar, sipas përcaktimeve të bëra në këtë vendim. 
9. Afati i përfundimit të punimeve të jetë në përputhje me afatet e parashikuara në kontratën e lidhur nga Bashkia Lushnjë me sipërmarrësit e punimeve. 
10. Agjencia Shtetërore e Kadastrës, Drejtoria Vendore Lushnjë, në bashkëpunim me Bashkinë Lushnjë, brenda 30 (tridhjetë) ditëve nga data e miratimit të këtij vendimi, të fillojnë procedurat për hedhjen e gjurmës së projektit mbi hartat kadastrale të regjistrimit, sipas planimetrisë së shpronësimit të miratuar dhe të bëjnë kalimin e pronësisë, për pasurinë e shpronësuar, në favor të shtetit (Bashkia Lushnjë). 
11. Agjencia Shtetërore e Kadastrës, Drejtoria Vendore Lushnjë, të pezullojë të gjitha transaksionet me pasurinë e shpronësuar deri në momentin kur do të realizohen procesi i hedhjes së gjurmës së projektit mbi hartat kadastrale të regjistrimit dhe kalimi i pronësisë në favor të shtetit për pasurinë e shpronësuar.
12. Ngarkohen Ministria e Infrastrukturës dhe Energjisë, Agjencia Shtetërore e Kadastrës, Drejtoria Vendore Lushnjë, si dhe Bashkia Lushnjë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare. 

ZËVENDËSKRYEMINISTËR
Erion Braçe

Lista e bashkëpronarëve të pasurisë pronë private që shpronësohet, 
pasi preket nga realizimi i projektit “Ndërtimi i segmëntit rrugor 
‘Komuna e Parisit–rruga e re Tiranë–Elbasan’ (shtesa) 
‘Rikonstruksioni i Kompleksit të Shkollave dhe 
Terreneve Sportive Fier Shegan’, Lushnjë

	Nr.
	Emër Mbiemër
	Zona kadastrale
	Nr/pasurisë 
	Sipërfaqja totale
	Sipërfaqe shpronësimi 
	Çmimi
	Vlera totale / lekë
	Shënime Konfirmuar ose jo nga nga ZVRPP-ja

	
	
	
	
	
	Tokë 
arë / m²
	Tokë arë /m²
	
	

	1
	Bp. Dritan Zenel Myzeqari Besnike Zenel Topi,
Naxhije Zenel Paja, 
Ervehe Zenel Biçakaj, 
Adem Zenel Myzeqari, 
Feride Zenel Sharka, 
Shaqire Zenel Murdarasi, Merjeme Zenel Hysa
	1615
	283/10
	     851 
	165
	364
	60,060

